जिले में स्थित सहकारी संस्थाओं पर विभिन्न फसलों के बीजों का विक्रय मूल्य और उन पर केंद्र व राज्य सरकार द्वारा किसानों को दी जाने वाली अनुदान की सुविधा प्रदान की जा रही है। उप कृषि निदेशक डा. आर के मौर्य ने बताया है कि उर्वरक प्रदाय संस्थाओं द्वारा जून वर्ष 2012 से फास्फेटिक उर्वरकों के दामों में वृद्धि की गई है। किसान उर्वरक क्रय करते समय बोरी पर अंकित मूल्य से अधिक का भुगतान कदापि न करें। किसी विक्रेता द्वारा अंकित मूल्य से अधिक मूल्य मांगने पर इसकी सूचना मो. नंबर 9235629512 पर तत्काल देनें को कहा गया है। जिससे संबंधित विक्रेताओं पर सुसंगत धाराओं के अंर्तगत कार्रवाई की जा सके । श्री मौर्य ने कहा कि यदि उर्वरक को व्यवसायी ने पुराने दर पर क्रय किया है तो उसी पुराने दर पर ही किसान भुगतान करें। किसी भी हाल में अंकित मूल्य से अधिक का भुगतान नहीं करें।